Diari Oficial de la Generalitat Valenciana


Sumari del DOGV 9396, del 02-08-2022 (2022/7372)

Extracte de la Resolució de 14 de juliol de 2022, de la vicerectora d'Innovació i Transferència de la Universitat de València, per la qual es fa pública la primera convocatòria del Programa de captació de projectes empresarials de caràcter innovador vinculats al sector agroalimentari de la Incubadora d'Alta Tecnologia en Agroalimentació Sostenible (AgrotecUV).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7372


Data del document
:   14-07-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 14 de juliol de 2022, de la vicerectora d'Innovació i Transferència de la Universitat de València, per la qual es fa pública la primera convocatòria del Programa de captació de projectes empresarials de caràcter innovador vinculats al sector agroalimentari de la Incubadora d'Alta Tecnologia en Agroalimentació Sostenible (AgrotecUV). [2022/7372]  
BDNS (identif.): 641749.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/641749  
  
Primer. Beneficiaris  
Hi poden participar tots aquells projectes empresarials i startups de caràcter innovador vinculats amb el sector agroalimentari:  
A. Emprenedors amb un projecte empresarial relacionat amb el sector agroalimentari.  
B. Startups vinculades al sector agroalimentari.  
C. Investigadors i investigadores amb línies d'investigació relacionades amb l'agroalimentació interessats a valorar les seues innovacions a través de l'emprenedoria.  
D. Estudiants amb esperit emprenedor que desenvolupen solucions innovadores als reptes del sector agroalimentari.  
  
Segon. Objecte  
Constitueix l'objecte d'aquesta convocatòria captar projectes empresarials de caràcter innovador vinculats al sector agroalimentari per a la seua incorporació als programes de preincubació, incubació i/o acceleració de la Incubadora d'Alta Tecnologia en Agroalimentació Sostenible (AgrotecUV).  
  
Tercer. Bases reguladores  
La convocatòria està publicada en la següent URL:  
https://ir.uv.es/agrotecuv/taulerconv  
  
Quart. Quantia  
Es seleccionaran fins un màxim de 10 projectes.  
A cadascun d'ells se'ls concedirà una dotació econòmica de 2.000 - i una dotació addicional de fins a 2.500 - en concepte de recursos i serveis a utilitzar durant el desenvolupament del programa.  
A la dotació econòmica se li practicaran les corresponents retencions fiscals que estableix la legislació vigent.  
Els premis podran declarar-se deserts quan el Comité d'Evaluació de Projectes considere que les sol·licituds presentades no responen als objectius de l'ajuda o no tenen la qualitat suficient.  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i es tancarà el 31 d'octubre de 2022 a les 14.00 hora peninsular.  
  
València, 14 de juliol de 2022.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.